കിംഗ് സിറ്റി (കാലിഫോർണിയ)

കിംഗ് സിറ്റി (കിംഗ്സ് സിറ്റി) എന്നും വിളിക്കുന്നു), അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് മോണ്ടെറെ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. സലിനാസ് നദിയോരത്ത് സലിനാസ് പട്ടണത്തിന് 51 മൈൽ (82 കിലോമീറ്റർ) തെക്കുകിഴക്കായി സമുദ്രനിരപ്പിൽനിന്ന് 335 അടി (102 മീറ്റർ) ഉയരത്തിൽ കിംഗ് സിറ്റി സ്ഥിതി ചെയ്യുന്നു. മദ്ധ്യതീരത്തെ സാലിനാസ് താഴ്‍വരയിൽ യു.എസ് റൂട്ട് 101 ലാണ് ഇതിന്റെ സ്ഥാനം. അസോസിയേഷൻ ഓഫ് മോണ്ടെറെ ബേ ഏരിയ ഗവൺമെന്റിലെ ഒരു അംഗമാണ് കിംഗ് സിറ്റി. 2010 ലെ യു.എസ് സെൻസസിൽ ഈ പട്ടണത്തിലെ ജനസംഖ്യ 12,874 ആയിരുന്നു. കഴിഞ്ഞ 50 വർഷക്കാലങ്ങളായി സാവധാനം സാമ്പത്തിക വളർച്ച പ്രാപിച്ച ഒരു ചെറിയ പട്ടണമാണിത്.

 അവലംബം 

വർഗ്ഗം:കാലിഫോർണിയയിലെ നഗരങ്ങൾ